钦定古今图书集成/明伦汇编/氏族典/第166卷 > 《廖用贤尚友录》 > 栾惠
## 钦定古今图书集成/明伦汇编/氏族典/第166卷 > 《廖用贤尚友录》 > 栾惠

按《浙江通志》：“惠，字子仁，西安人。师王阳明。母患疯疾
十三年，饮食搔摩，必躬必亲。居丧庐墓三载，朝夕奠
祭，筑坟茔，同妻吴氏抱石运土。服阕，甘泉贻书请往
为南胄六堂学长，竟辞。时龙游水北地方梗化，郡守
林公申监司，请往其地布行乡约。严州郡守陈公亦
敦请敷行乡约，四方学者云集。”